ที่ มท ๐๘16.5/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 เมษายน ๒๕68

เรื่อง ขอส่งคู่มือการแข่งขันกีฬานักเรียนองค์กรปกครองส่วนท้องถิ่นแห่งประเทศไทย ครั้งที่ 40 ประจำปีงบประมาณ
 พ.ศ. 2569

เรียน ผู้ว่าราชการจังหวัด (ตามบัญชีรายชื่อแนบท้าย)

อ้างถึง 1. หนังสือกรมส่งเสริมการปกครองท้องถิ่น ที่ มท 0816.2/ว 4974 ลงวันที่ 20 พฤศจิกายน 2567

อ้างถึง 2. หนังสือกรมส่งเสริมการปกครองท้องถิ่น ที่ มท 0816.5/ว 543 ลงวันที่ 5 กุมภาพันธ์ 2568

อ้างถึง 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 890 ลงวันที่ 25 กุมภาพันธ์ 2568

สิ่งที่ส่งมาด้วย คู่มือการแข่งขันกีฬานักเรียนองค์กรปกครองส่วนท้องถิ่นแห่งประเทศไทย

สิ่งที่ส่งมาด้วย ครั้งที่ 40 ประจำปีงบประมาณ พ.ศ. 2569 จำนวน 1 เล่ม

 ตามที่ กรมส่งเสริมการปกครองท้องถิ่น ได้ขอความร่วมมือจังหวัดแจ้งองค์กรปกครองส่วนท้องถิ่นที่มีความพร้อมและประสงค์รับเป็นเจ้าภาพระดับประเทศ/ระดับภาค ในการดำเนินกิจกรรมส่งเสริมศักยภาพ
การจัดการศึกษาท้องถิ่น ในการจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทย
ครั้งที่ 40 ประจำปีงบประมาณ พ.ศ. 2569 และได้จัดการประชุมคณะกรรมการบริหารการจัดการแข่งขันกีฬานักเรียนองค์กรปกครองส่วนท้องถิ่น ครั้งที่ 1/2568 เมื่อวันอังคารที่ 18 กุมภาพันธ์ 2568 และครั้งที่ 2/2568
วันพฤหัสบดีที่ 6 มีนาคม 2568 ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาแล้ว เพื่อให้การจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทย ครั้งที่ 40 ประจำปีงบประมาณ พ.ศ. 2569 เป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดแจ้งคู่มือการแข่งขันกีฬานักเรียนองค์กรปกครองส่วนท้องถิ่น
แห่งประเทศไทย ครั้งที่ 40 ประจำปีงบประมาณ พ.ศ. 2569 ให้องค์กรปกครองส่วนท้องถิ่นที่เป็นเจ้าภาพ
การจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทย ครั้งที่ 40 ประจำปีงบประมาณ
พ.ศ. 2569 ระดับประเทศและระดับภาคทราบและใช้เป็นแนวทางในการจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทยต่อไป โดยสามารถดาวน์โหลดสิ่งที่ส่งมาด้วยได้ที่ QR Code ที่ปรากฏท้ายหนังสือนี้

 จึงเรียนมาเพื่อโปรดพิจารณา

ร. อสถ. .........................................

ผอ.กศ. ..........................................

ผอ.กง.ศน. .....................................

หน.ฝ. .............................................

จนท. .............................................

ขอแสดงความนับถือ

(นายสุทธิพงษ์ จุลเจริญ)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 02-2419000 ต่อ 5343

ไปรษณีย์อิเล็กทรอนิกส์ saraban@dla.go.th

ร. อสถ. .........................................

ผอ.กศ. ..........................................

ผอ.กง.ปศ. .....................................

หน.ง. .............................................

จนท. .............................................

ผู้ประสานงาน นางสาวชฎาธาร มะลินิล โทร. 091-7797856 สิ่งที่ส่งมาด้วย

**บัญชีรายชื่อแนบท้าย**

(แนบท้ายหนังสือกรมส่งเสริมการปกครองท้องถิ่น ที่ มท 0816.5/ว 1682 ลงวันที่ 11 เมษายน 2568)

**\*\*\*\*\*\*\*\*\*\*\*\*\*\*\*\*\*\*\*\*\***

|  |  |  |  |  |
| --- | --- | --- | --- | --- |
| **ที่** | **จังหวัด** | **อำเภอ** | **องค์กรปกครองส่วนท้องถิ่น** | **ระดับเจ้าภาพ** |
| 1 | ศรีสะเกษ | เมืองศรีสะเกษ | เทศบาลเมืองศรีสะเกษ | ระดับประเทศ |
| 2 | ราชบุรี | เมืองราชบุรี | เทศบาลเมืองราชบุรี | ระดับภาคกลาง |
| 3 | พิษณุโลก | เมืองพิษณุโลก | เทศบาลนครพิษณุโลก | ระดับภาคเหนือ |
| 4 | นครราชสีมา | เมืองนครราชสีมา | องค์การบริหารส่วนจังหวัดนครราชสีมา | ระดับภาคตะวันออกเฉียงเหนือ |
| 5 | นครศรีธรรมราช | เมืองนครศรีธรรมราช | เทศบาลนครนครศรีธรรมราช | ระดับภาคใต้ |
| 6 | ระยอง | เมืองระยอง | องค์การบริหารส่วนจังหวัดระยอง | ระดับภาคตะวันออก |